הוועדה המיוחדת לפניות הציבור, כנסת 17, פרוטוקול מספר 110, 2008-06-24 13:30

סופה לנדבר: אנחנו נתחיל את הישיבה.

סופה לנדבר: פנה אלינו ראש מועצת בני עי"ש מרק בסין וגם בגלל פניות רבות של מקבץ ואנחנו נשמע מה קורה במקבץ הזה.

סופה לנדבר: אנחנו החלטנו לעשות ישיבה מהירה.

סופה לנדבר: לא יצאנו לנו מהירה בגלל שזה לקח לנו שבועיים בגלל שאנחנו עמוסים מאוד.

סופה לנדבר: אנחנו כרגיל נעשה סבב היכרות.

סופה לנדבר: מר בסין בבקשה.

מרק בסין: גברתי היושב ראש.

מרק בסין: אולי לפני שאני אגע ספציפית בנושא שלשמו אנחנו התכנסנו, פרטים קטנים על בני עי"ש.

מרק בסין: בני עי"ש על שם עקיבא יוסף שלזינגר, חלק לא מכירים.

מרק בסין: הישוב הוקם בשנת .

מרק בסין: 1958 אנחנו בשנה שעברה ציינו 50 שנה.

מרק בסין: בשנות ה-90 קלט עלייה בכמות גדולה מאוד.

מרק בסין: 60% מכלל האוכלוסייה בבני עי"ש הם עולים חדשים.

מרק בסין: זה האחוז הכי גבוה במדינת ישראל.

מרק בסין: זה ישוב קטן.

מרק בסין: במספרים מוחלטים זה לא משתווה לאשדוד, נצרת וכך הלאה.

מרק בסין: אנחנו סך הכל שבעה וחצי אלף תושבים נכון להיום.

מרק בסין: לעובדה זאת משרד הקליטה ער.

מרק בסין: ואני חייב לציין שיש לנו שיתוף פעולה פורה מבחינת תוכניות הקליטה בקהילה מטעם משרד הקליטה.

מרק בסין: הוא מעורה, מעודכן, וכמובן שהוא משתף פעולה.

מרק בסין: ואם אנחנו מגיעים לנושא של מקבץ דיור.

מרק בסין: כפי שציין בתשובתו מר קצב אליכם אכן בישוב בני עי"ש יש שלושה מקבצים.

מרק בסין: שני מקבצים זה בניינים.

מרק בסין: בכל אחד מהבניינים 90 יחידות דיור והם נבנו בהתחלה כבית אבות, אחר כך הסבו אותם למקבץ דיור והם מוגדרים כמקבץ ושם אין בעיה מבחינת אורך התקופה, התקופה מסתיימת בשנת 2015 ויש כוונה כנראה למשרד הקליטה אחר כך להמשיך את חוזה ההתקשרויות.

מרק בסין: המקבץ הבעייתי בבני עי"ש זה מקבץ בן 97 יחידות דיור שמפוזרות בתוך בנייני המגורים בתוך בני עי"ש.

מרק בסין: מתוך 97 יחידות, 90 מאוכלסות.

מרק בסין: 7 הן ריקות.

מרק בסין: מתוך ה-90 המאוכלסות 45 זה בודדים ו45 זה זוגות.

מרק בסין: הבעיה שנוצרה לפני חצי שנה לטעמי בעיה טכנית אבל היא לא נותנת מנוחה לאוכלוסיה.

מרק בסין: משרד הקליטה על פי נוהלים שלו חתום עם היזמים באמצעות עמידר שזכו במכרזים, חתום איתם על חוזה התקשרות.

מרק בסין: היזמים חותמים הסכם עם הדיירים.

מרק בסין: בחוזה התקשרות בין היזמים לדיירים מופיעים תאריכים של סיום התקשרות בשנת 2011.

מרק בסין: התברר לנו שכחוזה התקשרות בין משרד הקליטה לבין היזמים התאריך הסופי הוא 2009.

מרק בסין: נוצר מצב כביכול שהיזמים הקודמים כנראה מחוסר סמכות חתמו על ההסכם עד 2011.

מרים פליי: מה חתום אצלם 2011?

מרק בסין: בין הדיירים לבין היזמים עד 2011.

מרק בסין: על פי מה שמסר לי מר קצב, אני לא ראיתי את ההסכם בין משרד הקליטה לבין היזמים, התקופה היא עד 2009 בלבד.

מרים פליי: היזמים זה שלמה שוקרון מנכ"ל שיא?

מרק בסין: היזמים החדשים, הבעלים החדשים זו חברה שהמנכ"ל נמצא כאן.

מרק בסין: הבעלים הקודמים זו חברת "פנינת טל" שפשטה רגל והנכסים הועברו לכונס נכסים.

מרק בסין: פירוק שותפות.

מרק בסין: היתה בעיה שם של הבעלים הקודמים.

מרק בסין: לא יכלו להמשיך לנהל את המקבץ.

מרק בסין: הנושא הועבר לכונס נכסים.

מרק בסין: כונס נכסים ניהל את המקבץ במשך, אם אני לא טועה, קרוב לשנתיים, והוציא למכירה את הנכס הזה, והבעלים החדשים קנו את הנכס הזה עם כל החובות והזכויות של הנכס.

מרק בסין: אני חייב לומר, ברגע שהתחיל הפרויקט הזה הבעלים הקודמים פנו לעולים חדשים שהגיעו לארץ ולילדי דיירים הציעו דירות למכירה בתוך היישוב.

מרק בסין: הם גם טענו שיש בבני עי"ש פרויקט, הם כך טענו, נדמה לי שהם עבדו על העולים, שיש פרויקט ילדים והורים.

מרק בסין: שאם אתם תרכשו דירה אצלנו בבני עי"ש אנחנו עם הקשרים שלנו נסדר להורים שלכם דירה במקבץ בבני עי"ש.

מרק בסין: והם הצליחו אגב.

מרק בסין: כולם היו מרוצים.

מרק בסין: (א) המשפחות גרות ביחד.

מרק בסין: להורים יש את הדירה לטווח ארוך, לילדים יש את הדירות שהם רכשו, המשפחות נמצאות באותו ישוב עם כל העזרה ההדדית.

מרק בסין: וככה הפרויקט הזה הוצג.

מרק בסין: אני גם יודע שפרויקט מקבץ דיור לפתור בעיה של דיור ציבורי התנאים של משרד הקליטה ובצדק הם ארוכי טווח.

מרק בסין: שלפחות היה פעם 5 שנים.

מרק בסין: ומי שזכה במכרזים נדמה לי זכה להטבות מיוחדות.

מרק בסין: אחר כך זה שונה אם אני לא טועה ל-10 שנים.

מרק בסין: אני אגב לא יודע.

מרק בסין: החתימה האחרונה היא היתה ל-5 שנים או לתקופה קצרה.

מרק בסין: נוצר היום מצב שמשרד הקליטה טוען שההסכם שלנו עד 2009.

מרק בסין: אנחנו לא מתכוונים להאריך את תקופת השכירות והתושבים החל מאוגוסט 2009 יוכלו בצורה עצמאית עם זכיין או בשוק הפרטי לחפש את הדיור.

מרק בסין: יש לציין שמשרד הקליטה נותן גם תשובה אלטרנטיבית.

מרק בסין: אני שמעתי שמציעים לדיירים לעבור למקבץ בגדרה.

מרק בסין: לא ברורה לנו מה הסיבה שמשרד הקליטה מתעקש לא להאריך.

מרק בסין: הרי אנחנו כולנו יודעים שכמות הביקוש על מקבצים הוא עולה על ההיצע.

מרק בסין: אילו היה מצב שאין ביקוש אז הגיוני שמשרד הקליטה לאט לאט מצמצם את הפרויקטים של המקבצים, אבל זה לא המצב.

מרק בסין: המצב הוא שהביקוש עולה על ההיצע.

מרק בסין: אם כל כך רוצים לאכלס את גדרה אין בעיה.

מרק בסין: יש תור ענק באשדוד ויש תור ענק ברחובות של ממתינים של זכאים למקבץ, אין בעיה לאכלס אותו.

מרק בסין: אז אם יש ביקוש כל כך גדול מדוע משרד הקליטה לא מאריך.

מרק בסין: ההיגיון שלי אומר שצריך ליזום בנייה, צריך להאריך את התקופות ולא לצמצם.

מרק בסין: אני גם מכיר את הטענה של המשרד, ויש צדק בטענה הזאת, שהדירות האלה הן לא נבנו כמקבץ.

מרק בסין: המשרד בזמנו כשהיתה בעיה נתן את המענה כדי שאנשים לא יהיו ברחוב.

מרק בסין: נתן להם את הפתרון.

מרק בסין: זה לא נבנה כפרויקט מקבץ על פי קריטריונים של המשרד.

מרק בסין: אבל יחד עם זה אנחנו מכירים גם תקדימים בנושא הזה.

מרק בסין: באשקלון היה מקבץ וישנו מקבץ שלא עומד בשום קריטריונים ויחד עם זה משרד הקליטה האריך את התקופה.

מרק בסין: אמנם היתה עצומה והיו הפגנות.

מרק בסין: מה המטרה?

מרק בסין: להגיע לזה?

מרק בסין: לא ברור לי.

מרק בסין: מה הסיבה שלא מאריכים את התקופה.

מרק בסין: אם הבעיה היא כספית אנחנו ניזום פנייה למשרד האוצר לוועדת כספים לבדוק את האפשרויות אבל לא ברור.

פאינה שוסטר: גרים במקום 12 שנה.

פאינה שוסטר: רובם בני שמונים או מעל.

פאינה שוסטר: בעלה בן 92.

פאינה שוסטר: היא בת 83.

פאינה שוסטר: מאוד שבעי רצון מהחיים שם.

פאינה שוסטר: הכל קרוב להם.

פאינה שוסטר: כל החנויות.

פאינה שוסטר: הכל בסביבת מאה, מאה חמישים מטר.

פאינה שוסטר: כשנתנו להם את המגורים לפני 12 שנה כבר אז הם היו פנסיונרים.

פאינה שוסטר: רובם חולים עכשיו.

פאינה שוסטר: קיווינו שאף אחד לא יוציא אותנו משם.

פאינה שוסטר: זה מזכיר לי את התקופה של המלחמה שכל הזמן מעבירים אותנו.

פאינה שוסטר: קיבלו את ההודעה בצורה מאוד קשה.

פאינה שוסטר: הם יודעים שהחוזה יימשך עד 2009 למרות שהם חתומים עד 2011.

פאינה שוסטר: מתכוונים להעביר אותם לגדרה למקומות אחרים.

פאינה שוסטר: ההעברה זה קשה עבורם.

פאינה שוסטר: זה שווה ערך כמו שריפה, עצם המעבר.

פאינה שוסטר: אפילו בתוך בני עי"ש.

פאינה שוסטר: היא משווה את זה למוות.

פאינה שוסטר: להסתגל למקום חדש זה קשה.

חביב קצב: לא להיסחף.

חביב קצב: אנחנו עדיין בתוך מדינת ישראל.

חביב קצב: הם נמצאים ברוך השם בוועדת פניות הציבור בתוך כנסת ישראל.

סופה לנדבר: אני לא מסכימה איתך.

סופה לנדבר: אתה יודע שלאנשים האלו נסיעה לירושלים,

חביב קצב: זה שני דברים שונים.

חביב קצב: אני לא מזלזל חלילה.

חביב קצב: אבל ברוך השם נמצאים בכנסת ישראל באמצע היום.

חביב קצב: ברוך השם.

שרה מרום שלו: אני מברכת אתכם שבאתם לפה באמת.

שרה מרום שלו: אנחנו שכנים.

שרה מרום שלו: אני מרחובות ואתם מבני עי"ש אז אנחנו שכנים.

שרה מרום שלו: אני פונה דווקא אליך.

שרה מרום שלו: זה קשה.

שרה מרום שלו: אתה יודע מה?

שרה מרום שלו: אני אם הייתי צריכה היום לעבור, לא הייתי מסוגלת.

שרה מרום שלו: בית שבנינו כל כך הרבה שנים ואת כל השטויות שיש לכל אחד מאיתנו, פיצ'פקס.

שרה מרום שלו: אתה לא מתאר לעצמך כמה שזה קשה.

שרה מרום שלו: אני חושבת שלאנשים האלה צריך להאריך את הזמן.

שרה מרום שלו: יבוא זמן מעצמו.

שרה מרום שלו: הרבה אין לנו כבר.

חביב קצב: עד מאה ועשרים.

שרה מרום שלו: מאחלים.

שרה מרום שלו: אני לא יודעת אם אנחנו רוצים עד מאה ועשרים.

שרה מרום שלו: זאת כל האמת.

שרה מרום שלו: זה לא כל כך קל.

שרה מרום שלו: אני אומרת מה שאני חושבת.

שרה מרום שלו: באמת תוחלת החיים היום היא הרבה יותר ארוכה ובכל אופן לא רק שצריך להשאיר להם את זה עד 2011.

שרה מרום שלו: אני בטוחה שחייבים להאריך להם את הזמן.

שרה מרום שלו: כי קשה לאנשים בגילנו, קשה מאוד לעבור דירה.

שרה מרום שלו: בגדרה, אני אתמול הייתי בגדרה במקרה.

שרה מרום שלו: לא יכול להיות שאתם תמצאו בדיוק מקומות, שהכל יהיה מסביב.

שרה מרום שלו: בני עי"ש זה מקום לא גדול, אז הכול מסביב.

שרה מרום שלו: פה יש להם גם את רמלה, פה יש להם את רחובות.

שרה מרום שלו: פה יש להם את גדרה.

שרה מרום שלו: זה קל להם.

שרה מרום שלו: זה נוח להם.

שרה מרום שלו: צריך משהו אז הם מבקשים ילד שגר איתם במקום.

שרה מרום שלו: קשה מקום להעביר את האנשים האלה ממקום למקום.

שרה מרום שלו: בואו אנחנו בכנסת נעשה שיקול דעת גם למען האנשים האלה.

שרה מרום שלו: אני גם יודעת מה שהאנשים האלה עברו.

שרה מרום שלו: אני אחת מהם.

שרה מרום שלו: הם עברו מספיק גיהינום עד שהגיעו לבני עי"ש.

שרה מרום שלו: אז אנחנו עכשיו.

שרה מרום שלו: אני בדיוק יודעת כי אני גם כן אחת מכם לכן אני אומרת לכם צריך להתחשב בהם.

שרה מרום שלו: ואני מודה לך מראש שתעזור להם.

מרק בסין: אני מאוד מודה לך על מה שאמרת.

שרה מרום שלו: אני מכירה את זה ומרגישה את זה על בשרי.

מרק בסין: אני מבין גם את השיקולים של המשרד שזה כפרויקט.

מרק בסין: כהצעה אולי צריך לחשוב.

מרק בסין: ולא נעים לי להגיד את זה.

מרק בסין: אמרה התושבת הם בני שמונים ומעלה.

מרק בסין: הגיל עושה את שלו כנראה.

מרק בסין: אל תאכלסו את הדירות שהתפנו אבל תנו להם להשלים.

לב פוברז'סקי: מודים למדינה ש-12 שנה הם חיים בשקט.

לב פוברז'סקי: אנחנו חיים במדינת חוק.

לב פוברז'סקי: לכולם יש חוזה עד 31 במרץ 2011 חתום.

לב פוברז'סקי: סכום שהם צריכים לשלם.

מרק בסין: כלומר בחוזה מופיעים גם הסכומים שהדיירים חייבים לשלם במסגרת החוזה לבעלים.

לב פוברז'סקי: לא היתה שום תלונה מצד הדיירים.

לב פוברז'סקי: הם ממלאים את כל החובות שמטיל עליהם החוזה.

לב פוברז'סקי: אין להם טענות.

לב פוברז'סקי: הוא אומר שהם הכי טובים.

לב פוברז'סקי: אף אחד לא הודיע ממשרד הקליטה שקיים תאריך אחר בנוסף ל-2011.

לב פוברז'סקי: מדובר במאתיים איש שצריכים לעבור.

מרק בסין: זה לא יכול להיות.

מרק בסין: זה 135.

מרק בסין: 45 זוגות ו-45 בודדים.

סופה לנדבר: זה אנשים שחלק מהם ניצולי שואה.

סופה לנדבר: זה אנשים שבחיים שלהם עברו לא מעט.

לב פוברז'סקי: הוא אומר שקנו לו הילדים חלקת קבר בקיבוץ חצור.

לב פוברז'סקי: הוא אומר שהם קשרו את החיים עם המקום הזה בכל המובנים.

לב פוברז'סקי: במובנים של בריאות, של חברה.

לב פוברז'סקי: בכל המובנים.

סופה לנדבר: בצורה אינטיליגנטית הוא מסביר שבעצם הוא לא רוצה לאיים אבל הם לא יפנו את המקום בגלל שבעצם החוק איתם עד 2011 ואם אתם תתחילו איתם תהליכים משפטיים אז אף אחד לא יזכה.

חביב קצב: אנחנו לא נעשה שום תהליכים משפטיים.

חביב קצב: אני רוצה להגיד לפרוטוקול של הוועדה ללא קשר עכשיו עם נושא הדיון של אחד מתוך שלושת המקבצים של בני עי"ש.

חביב קצב: סוף סוף אפשר לבשר ולהגיד לאוכלוסיית קשישים שמתגוררת במקבצים ששעון החשמל הראשי הוא לא על השם שלהם אלא על שם של בעל המקבץ כאשר יש להם שעון משני.

חביב קצב: החוק שחוקק בכנסת לפני שנה לא נתן להם מענה.

סופה לנדבר: חברת חשמל לא נתנה להם מענה.

חביב קצב: חברת החשמל לא נתנה מענה.

חביב קצב: אפשר לבוא ולהגיד בצורה הברורה ביותר, חברת הכנסת סופה לנדבר, יש לך את הזכות לפצח את האגוז הזה בעבודה סיזיפית של למעלה משנה שאת עבדת על זה והתוצאות הן שכל אותם הקשישים שמתקיימים מקצבאות קיום של הביטוח הלאומי פלוס השלמת הכנסה ייהנו מהטבה שבצריכת החשמל כמו כול קשיש אחר שכאילו יש לו שעון על שמו.

חביב קצב: אני יכול להגיד שאני מאוד שמח.

חביב קצב: אני יכול להגיד שזה יהיה רטרואקטיבי מלפני שנה.

חביב קצב: ככה שיקבלו הרבה כסף ואני יכול להגיד לך שעשית מצווה גדולה מאוד לאנשים קשישים.

חביב קצב: אם לא היתה העקשנות שלך ואין לי מילה אחרת שהיא לא אקדמית אבל אני חייב להגיד לך אותה, הנושא הזה לא היה יוצא לפועל.

חביב קצב: אני יכול להגיד לך כל הכבוד, אני מאוד מאוד מוקיר ומעריך את הפעילות שנעשתה בתחום הזה.

סופה לנדבר: תודה רבה.

חביב קצב: כי אנחנו לא היינו יכולים.

חביב קצב: לא היינו מסוגלים לפתור את הבעיה הזו.

קריאה: קיבלו כבר כסף?

חביב קצב: עכשיו התחילו לפני שבוע עם הרשימות.

חביב קצב: אבל יקבלו את זה.

סופה לנדבר: (מתרגמת אחרי שדיברה רוסית) אני מספרת, אני בחיים לא ראיתי ביורוקרטיה כמו שראיתי.

סופה לנדבר: אני מקדמת את זה.

סופה לנדבר: מבטיחים לי שעושים את זה.

סופה לנדבר: פתאום מביאים לוועדת כספים ביטול החוק טוטאלי.

סופה לנדבר: אנחנו עם סטס ועם כל הסיעה של ישראל ביתנו, עם כל חברי הכנסת אמרנו, על גופתנו המתה, לא נתנו לבטל.

סופה לנדבר: יועצים משפטיים של משרד המשפטים יוצאים מהישיבה ואומרים, אנחנו נתנו למשרד התשתיות את ההבטחה.

סופה לנדבר: עכשיו אנחנו משכנו אותה.

סופה לנדבר: וזה כבר אחרי שאני רדפתי במשך שבוע אחרי שר הרווחה שהוא לחתום.

סופה לנדבר: אחרי שבעצם אני איימתי.

סופה לנדבר: אני לא יודעת מה אני עשיתי.

סופה לנדבר: אני לא אספר, לא לפרוטוקול.

סופה לנדבר: לא רוצה לספר.

סופה לנדבר: בקיצור אמרתי, תשמעו רבותיי, לא רוצה, זה לא מצחיק כבר אם במשך שנה החוק עובד ולאנשים האלו זה לא הגיע וזה הפרה של חקיקה אני לא רוצה להגיד מה יהיה לכם.

סופה לנדבר: בקיצור אחרי שהשר פואד חתם וכאשר זה הגיע למועצה ואני התקשרתי אישית לכול אחד, אמרתי, אל תגידו שאני לוחצת.

סופה לנדבר: אני פשוט מבקשת בכל לשון של בקשה של עשרת אלפים איש האלו.

סופה לנדבר: או שמונת אלפים אנשים.

סופה לנדבר: תעשו הכול כדי שהם יקבלו.

חביב קצב: תודה.

חביב קצב: אני מאוד מאוד שמח.

חביב קצב: את לא יכולה להעלות על דעתך איזו מערכת ביורוקרטית זו.

סופה לנדבר: אני אומרת שבחיים לא תיארתי לי.

חביב קצב: אני רוצה להתייחס לנושא בני עי"ש.

חביב קצב: תראו קודם כל כפתיח אני ממש נבוך בפגישה הזאת כי בדרך כלל אני פעם ראשונה שמאשימים אותי בפינוי מקבץ כי עד עכשיו האשימו אותי שאני ממשיך במקבצים, שאני לא מפנה אותם.

חביב קצב: האוצר מאשים אותי, החשב הכללי מאשים אותי, מבקר המדינה מאשים אותי, אנשי הבקורת של החשב הכללי מאשימים אותי, העיתונאים מאשימים אותי, הרבה אנשים מאשימים אותי שאני לא מפנה מקבצים.

חביב קצב: עכשיו לשם שינוי אני מופיע בוועדה שמאשימים אותי שאני מפנה מקבץ.

חביב קצב: עכשיו לא משנה אני נהנה כי כל הזמן אני מואשם אז זה בסדר.

חביב קצב: אבל לנושא בני עי"ש.

חביב קצב: אני שמח שיש לנו למעלה מ-12 אלף קשישים במקבצים אז זה הסיפוק שלנו.

חביב קצב: בני עי"ש המקבץ שאנחנו מדברים עליו הוא לא מקבץ.

חביב קצב: זה דירות מפוזרות.

חביב קצב: חלקן שני חדרים, חלקן שלושה חדרים, חלקן אף ארבעה חדרים.

חביב קצב: זה לא מקבץ שאנחנו יצאנו למכרז.

חביב קצב: אנחנו משרד הקליטה בשנת 99.

חביב קצב: מאחר שבעל הבניין הקודם איים לזרוק אותנו לרחוב הם היו חתומים איתו ל-5 שנים שכירות.

חביב קצב: קיבל הרבה הטבות במסגרת עידוד השקעת ההון.

חביב קצב: סיימו את החמש שנים ואיים לזרוק אותם לרחוב.

חביב קצב: אנחנו עמדנו בפני מצב שכולם היו זוגות.

חביב קצב: 97 זוגות עמדו להיזרק לרחוב.

חביב קצב: אנחנו אמרנו לא נרשה לזרוק לרחוב 97 זוגות שכול המשפחות שלהם וכל מה שיש להם נמצאים באותו אזור.

חביב קצב: אנחנו באנו ואמרנו ששוכרים את זה לחמש שנים.

חביב קצב: אבל במקביל אנחנו בונים בבני עי"ש גם עוד שני מקבצים.

חביב קצב: ובנינו שני מקבצים, כל מקבץ בתנאי מקבץ, בפרוגרמה של מקבץ, וכל בניין הוא 90 יחידות דיור.

חביב קצב: זאת אומרת נוצר לנו בבני עי"ש שלושה מקבצים, שזה 97 דירות מפוזרות, 90 בניין אחד, 90 בניין שני.

חביב קצב: שנת 2004 החוזים הסתיימו.

חביב קצב: תקופה של חמש שנים הראשונות הסתיימה.

חביב קצב: אנחנו ניהלנו משא ומתן ארוך ומייגע עם הבעלים הקודמים.

חביב קצב: הבאנו את זה לוועדת הפטור בחשב הכללי והצלחנו במאמצים עליונים לשכנע את החשב הכללי לאשר לשני המקבצים עד 2015 ואילו המקבץ שהוא לא מקבץ, הדירות המפוזרות שאנחנו נמשיך איתם עד 2009 כאשר אנחנו התחייבנו שב-1 לספטמבר 2009 אנחנו מסיימים את זה.

חביב קצב: החוזה שלנו עם בעל המקבץ הוא עד 31 באוגוסט 2009.

חביב קצב: בעל המקבץ על דעת עצמו החתים את הדיירים עד 31 במרץ 2011 וכתב את המשפט הבא.

חביב קצב: תקופת השימוש עד 31 למרץ 2011 ובכל מקרה לא תהיה תקופת השהייה מעבר למועד סיום ההתקשרות עם עמידר.

חביב קצב: הוא ידע שהחוזה שזה מתבצע באמצעות עמידר זה עד 31 באוגוסט 2009 .

חביב קצב: הוא שמר לעצמו, שלא יגיד שהוא החתים אותם עד 2011, הוא אומר כן, אבל בכל מקרה לא יותר מהחוזה הקודם שהוא עד 31 באוגוסט 2009 , אלא אם כן הוארך הסכם זכויות על ידי משרד הקליטה או עמידר בתקופה נוספת.

חביב קצב: זאת אומרת אומר להם בפשטות החוזה שלכם הוא עד 31 באוגוסט 2009, זה שהם חתומים עד 2011 זה לא רלבנטי.

חביב קצב: לאחר שעלינו על הנושא הזה בביקורת שוטפת שלנו ביקשנו מבעל הבניין להזמין את הדיירים ולתקן את החוזה.

חביב קצב: הוא הזמין את הדיירים.

חביב קצב: הדיירים פנו באותו יום למר מרק בסין ראש המועצה.

חביב קצב: ראש המועצה אמר שכאילו מפנים אותם.

חביב קצב: כל מיני דברים כאלה.

חביב קצב: אז אמרנו להם חבר'ה תרצו לחתום על חוזה תחתמו.

חביב קצב: לא תחתמו על חוזה לא תחתמו.

חביב קצב: אין לנו עניין.

חביב קצב: אנחנו לא מתווכחים איתכם.

חביב קצב: אנחנו מבחינתנו החוזה עד 31 לאוגוסט 2009.

חביב קצב: יתרה מזה, מאחר שהבניין שהבעלים היו בפירוק שותפות וזה היה בבית משפט כונס נכסים, מפרק נכסים, אנחנו אמרנו אנחנו נאשר העברת הזכויות לבעלים החדשים בהתנייה פשוטה שהודעה של בית משפט שגם זה שרוכש וגם זה שמוכר לו, וגם בידיעת המפרק, וגם בידיעת הכונס ואישור בית משפט לכל הידיעה הזאת, שהחוזה של המקבץ הזה הוא עד 31 באוגוסט 2009.

חביב קצב: ואכן היתה פנייה של הכונס, של המפרק, של הבעלים הנוכחיים, לבית המשפט.

חביב קצב: בית המשפט אישר את המכירה.

חביב קצב: כתב את זה בהערה, ידוע לו וכולם מסכימים ויודעים שתקופת החוזה מסתיימת ב-31 באוגוסט 2009.

חביב קצב: זה ברמה המשפטית.

חביב קצב: עכשיו ברמה העניינית.

חביב קצב: הרי הנושא שלנו פה לא משפטי.

חביב קצב: התייחסתי מאחר שהם התייחסו אז ראיתי לנכון להתייחס לזה.

חביב קצב: יש לנו גיבויים משפטיים, יש לנו עורכי דין, יש לנו אסמכתאות, יותר מזה יש לנו החלטה של שופט בבית משפט במדינת ישראל שאישר את העובדה בידיעת כל הגורמים.

חביב קצב: אם הבעלים ירצה להשאיר אותם אחרי 31 באוגוסט 2009 לי לא מפריע לי.

חביב קצב: אני משרד הקליטה לא ממשיך.

חביב קצב: אם הבעלים רוצה להשאיר אותם עד 2011 או עד 2017 או עד 2027 אין לי בעיה.

חביב קצב: הוא אחראי על זה .

חביב קצב: זו בעיה שלו.

חביב קצב: זו התמודדות שלו, זה הכסף שלו, זה הנכסים שלו.

חביב קצב: אנחנו כמדינת ישראל החוזה שלנו מסתיים ב-31 לאוגוסט 2009.

חביב קצב: עכשיו אני אסביר גם למה.

חביב קצב: מדובר ב-90 יחידות עכשיו מאוכלסות שמתוכן 54 אנשים יחידים, לא עלינו, נפטרו בני הזוג שלהם, בדרך כלל זה הגברים כידוע.

חביב קצב: וחלקם גרים בדירות שני חדרים, חלקם גרים בדירות שלושה חדרים.

חביב קצב: כמובן זה מיותר להגיד שאני מאחל להם עד מאה ועשרים אבל אני רוצה עכשיו לדעת על מה אנחנו מדברים.

חביב קצב: מתוך 90 יחידות דיור מאוכלסים כ-54 אנשים יחידים שמתוכם אני אמרתי אפילו בדירות ארבעה חדרים.

חביב קצב: המקום הזה לא מיועד למקבץ.

חביב קצב: המקום הזה זה דירות מפוזרות, חלקן בקומה רביעית ללא מעלית.

חביב קצב: זה לא מקבץ שאנחנו בנינו ושכרנו ואנחנו לקחנו אותו.

חביב קצב: אנחנו המשכנו במצב הזה על מנת שאנשים לפני 9 שנים או 10 שנים לא ייזרקו לרחוב.

חביב קצב: עכשיו נוצרה סיטואציה, נוצרה אפשרות, יש לנו מעבר לפינה, חבר'ה זה אפשר ללכת ברגל ממקום למקום, בגדרה, מקבץ חדש.

חביב קצב: כמו שהיום גברת סופה, כמו שאת אומרת לי היום חברת כנסת סופה לנדבר, שנעביר עולים מגילה לרמות בירושלים.

חביב קצב: זה לא משנה.

חביב קצב: זה יותר קצר.

חביב קצב: יותר קצר לעבור מהמקום שלהם בני עי"ש לגדרה מאשר לעבור מגילה לרמות בירושלים.

חביב קצב: זה עובדתית.

חביב קצב: עכשיו אני חוזר.

חביב קצב: יש לנו הזדמנות.

חביב קצב: יש לנו דירות מפוארות, דירות חדשות.

חביב קצב: הם יכולים לעבור כל אחד לפי גודל הדירה שמתאים לו.

חביב קצב: אנחנו מציעים להם את זה עכשיו.

חביב קצב: יכולנו לאכלס את הבניין הזה בגדרה ולבוא ולהגיד אוקיי, שיסתדרו.

חביב קצב: לא עשינו את זה.

סופה לנדבר: אתם לא יכולים לעשות את זה.

סופה לנדבר: אני יודעת שאתה בן אדם כל כך רגיש לצרות של העולים.

חביב קצב: הקפאנו את האכלוס בגדרה.

חביב קצב: יש תור ארוך.

חביב קצב: יש לנו בקורת של עולים, יש לנו בקורת של משרד האוצר, יבוא ויגיד שאנחנו משלמים כסף על דירות ריקות.

חביב קצב: אמרנו על מנת לעזור לאנשים האלה אנחנו מקפיאים את האכלוס.

חביב קצב: אנחנו מציעים להם לעבור כקבוצה ביחד לגדרה.

חביב קצב: המרחק הוא מאוד קרוב.

חביב קצב: אם הם לא רוצים לעבור אנחנו לא מחייבים אותם, אנחנו לא מכריחים אותם, אנחנו רואים בזה לטובתם.

חביב קצב: אנחנו במקום הזה אחרי 31 באוגוסט 2009 לא נמשיך.

חביב קצב: זה לא מקבץ שמתאים לנו, זה לא מקבץ שעונה על דרישתנו, הגיע הזמן כבר לעזוב אותו.

חביב קצב: אם הם רוצים בעל הבית ירצה לאשר להם שהם ימשיכו בדירות על חשבונו יחתמו איתו חוזה ישירות אין לנו בעיה.

חביב קצב: אין לנו התנגדות.

חביב קצב: בעל הבית יושב פה.

חביב קצב: הוא יצטרך לדעת שאנחנו ב-1 לספטמבר 2009 לא נהיה שם.

חביב קצב: יש שלוש אפשרויות.

חביב קצב: אפשרות אחת שילכו לגדרה הכי קרובה.

חביב קצב: אפשרות שנייה ללכת למקומות יותר רחוקים איפה שיש לנו מקומות.

חביב קצב: אני לא מציע אפילו.

חביב קצב: אני מציע להם את המקום הכי טוב, הכי קרוב.

חביב קצב: חדש.

חביב קצב: חדיש.

חביב קצב: חבר'ה תלכו לראות את המקבץ בגדרה ותדעו על מה אני מדבר, על איזה תנאים, על איזה איכות דירות, על איזה איכות מקום.

חביב קצב: זה דבר שני.

חביב קצב: דבר שלישי הם יכולים להמשיך בשכר דירה.

חביב קצב: לשכור דירה בבני עי"ש.

חביב קצב: לא במקום הזה.

חביב קצב: אף אחד לא יקפח אותם.

חביב קצב: הם ימשיכו לקבל את שכר הדירה המוגדל שלהם.

חביב קצב: ישכרו דירה בשוק הפרטי ואתם יודעים שיש למעלה מ-50 אלף קשישים שגרים בשכירות פרטית בשוק הפרטי.

חביב קצב: דבר אחרון אני חוזר מה שאמרתי בהתחלה אם הם רוצים להמשיך באותן הדירות ובעל הבניין מגיע איתם להסכמים אין לי שום עניין, אני מברך על זה.

חביב קצב: אני בא להציע את הדבר הכי טוב שיש כרגע אצלי.

חביב קצב: חבל על הזמן.

חביב קצב: אנחנו לא יכולים להשאיר דירות ריקות.

חביב קצב: אני לא אחכה להם עוד שנה, זה ברור.

חביב קצב: אני אחכה עוד שבועיים ואני אחכה עוד חודש.

חביב קצב: אני אחכה עוד חודש וחצי.

חביב קצב: אני גוף מבוקר.

חביב קצב: אני משרד ממשלתי.

חביב קצב: אני מחר אתן את הדין על דירות ריקות.

חביב קצב: אני לא אוכל להמשיך את זה לעולמי עד.

חביב קצב: אם הם לא ינצלו את המומנטום כרגע אז חבל.

חביב קצב: אני יכול להציע להם כל מה שאני יכול, לתת להם סיוע לוגיסטי.

חביב קצב: אנחנו נעזור להם כמו שעזרנו לאחרים.

חביב קצב: כמו שפינינו את ארגמן לנוה ספיר בתוך עכו.

חביב קצב: עשינו את זה.

חביב קצב: וזה היה סופר מוצלח ואנשים היום מברכים אותנו על זה.

חביב קצב: ממש מברכים אותנו.

חביב קצב: אז אני אשמח שזה יהיה אותו הדבר.

חביב קצב: זה התנאים האלה.

חביב קצב: שיחליטו מה שמתאים להם.

חביב קצב: אני לא הולך להגיש נגדם תביעות משפטיות.

חביב קצב: אני לא הולך להיאבק נגדם בדברים משפטיים חס וחלילה, דבר אחרון שעולה בדעתנו לעשות דבר כזה, אנחנו אף פעם לא עשינו ולא נעשה.

חביב קצב: עמדתנו ברורה וחדה.

חביב קצב: אנחנו בדירות המפוזרות האלה לא נוכל להמשיך.

חביב קצב: יש גבול למה שאנחנו יכולים להמשיך בדירות שהן לא תקניות.

חביב קצב: עכשיו אם לא היתה אפשרות, אם לא היתה חלופה, אם לא היו לנו דירות חלופיות, היינו איך אומרים תופסים את הגרון שלנו ככה, והיינו הולכים לאוצר ואומרים חבר'ה אין לנו, אין לנו.

חביב קצב: פתחתי ואמרתי אני כל הזמן מותקף בזה שאני לא מפנה בזה שאני אומר אין לנו חלופות.

סופה לנדבר: יכול להיות שאנחנו לא תרגמנו את זה מספיק חזק.

סופה לנדבר: אבל הם אמרו את זה עוד יותר חזק.

סופה לנדבר: לבן אדם קשיש לעבור ממקום למקום זה לעיתים קרובות שווה, אני לא יודעת, אתה יודע, אני עקבתי עכשיו אחרי בן אדם בגיל 70 פלוס.

סופה לנדבר: היה צריך לנסוע לתל אביב לאיזושהי ועדה.

סופה לנדבר: איזו התרגשות.

סופה לנדבר: כמה טלפונים קיבלתי.

סופה לנדבר: כמה הייתי צריכה להרגיע.

סופה לנדבר: שטויות.

סופה לנדבר: בעיניי נסיעה של שעה וחצי לכיוון אחד ושעה וחצי בחזרה.

סופה לנדבר: אבל מיליון פעמים, ואיך זה יהיה, ומתי, ואיזה אוטובוס, ואיך מורידים אותי, ואיך מעלים אותי, אמרתי אפשר לחשוב שאתם עושים אני לא יודעת מה.

סופה לנדבר: זה אנשים בגיל מסוים.

סופה לנדבר: אם הם רגילים לתרופה אז הם רגילים לתרופה.

סופה לנדבר: אם הם רגילים לרופא.

סופה לנדבר: זה מאוד מאוד קשה.

חביב קצב: אני לא מזלזל.

חביב קצב: אבל נוצר פה מצב שלהערכתי, על פי מצפוני, יש להם פתרון יותר טוב מהפתרון שבו הם נמצאים, הפתרון הוא ליד הדלת של הבית שלהם.

חביב קצב: זה לא מרחק.

חביב קצב: זה לא מקום רחוק.

חביב קצב: אין שום סיבה שימשיכו לגור בבניין שאין בו מעלית.

חביב קצב: בבניין שהדירות לא מתאימות.

חביב קצב: אין שום סיבה שבעולם.

חביב קצב: אם יש חלופה ויש לנו חלופה נהדרת.

חביב קצב: אם לא היתה חלופה הייתי אומר אין, מה אני יכול לעשות, אין לי ברירה.

חביב קצב: אבל אלה הנתונים האלה.

חביב קצב: זה מה שאני מציע.

שלמה שוקרון: תראה חביב כשאני כשנגשתי למכרז הזה וקנינו את זה, עשינו את התחשיבים, אני לא העליתי על הדעת בסיכונים וסיכויים, שבמדינת ישראל יקחו אנשים שגרים 10 או 12 שנה, בני שמונים כמו שאנחנו שומעים את הסיפורים האלה, לעקור את העץ ושיעבירו אותם.

שלמה שוקרון: הסיפור פה הוא באמת נוגע ללב.

חביב קצב: מה אתה יכול לעזור בנושא הזה?

חביב קצב: תמשיך איתנו באותו חוזה לפי שכר הדירה שהם משלמים.

שלמה שוקרון: עניין מסחרי אני ואתה יכולים לשבת ואתה יודע שבסך הכול אנחנו מאוד גמישים.

חביב קצב: אצלנו זה לא מסחרי.

חביב קצב: חשוב לי שתדע הנושא הוא לא מסחרי.

חביב קצב: הנושא הוא עקרוני שהדירות האלה לא מתאימות לנו כמקבץ.

חביב קצב: אני לא מנהל ביזנס פה.

שלמה שוקרון: אני מדבר על הדירות הריקות מתוך ה-97.

שלמה שוקרון: אני מוכן להגיע לקראת, שבוא נגיד שכל דירה שמתפנה והיא ריקה אז אנחנו נעשה איזה פרק זמן מסוים, ניקח אותה לרשותנו, ניתן להם לגור, שיהיו בריאים, עד מאה ועשרים.

חביב קצב: תן להם.

חביב קצב: אנחנו לא שותפים.

שלמה שוקרון: אני התחלתי מזה כשאני ניגשתי למכרז הזה עשיתי חישוב כלכלי וחישבתי את הסיכונים והסיכויים.

שלמה שוקרון: בהתאם לכך המחיר נגזר.

שלמה שוקרון: אני מוכן, כל דבר שעושה שכל כלכלי, אז יש על מה לדבר.

שלמה שוקרון: אבל אני מוכן לבוא לקראת בצורה כזאת שכל דירה שמתפנה אנחנו ניקח אותנו לרשותנו ותיתן לאנשים הנחמדים האלה שימשיכו לגור עד מאה ועשרים.

חביב קצב: שלמה אנחנו מסיימים ב-31 באוגוסט 2009.

חביב קצב: אתה רוצה להיות טוב איתם.

חביב קצב: יש לך יכולת כלכלית להיות טוב איתם תחתים אותם על מה שאתה רוצה, תעשה מה שמתאים לך.

שלמה שוקרון: זה לא עובד ככה.

שלמה שוקרון: אפשר לעשות קצת משהו.

שלמה שוקרון: אני אבוא לקראת.

שלמה שוקרון: בגבול הכלכליות.

שלמה שוקרון: כי בסך הכול גם אני קניתי דירה.

שלמה שוקרון: כשאתה קונה דירה אתה משלם עליה משכנתא.

שלמה שוקרון: יש לי חוב לבנק שאני צריך לשלם.

מרק בסין: שני דברים.

מרק בסין: נוצרה איזושהי אווירה כאילו מאשימים את משרד הקליטה באי עמידה בהסכמים או משהו כזה.

מרק בסין: חד משמעית לא.

מרק בסין: נוצרה פה סיטואציה ומשרד הקליטה לא אשם בסיטואציה הזאת אני רוצה להבהיר את זה.

מרק בסין: בעקבות הסיטואציה אנחנו נמצאים פה עם בקשה.

מרק בסין: בקשה לשקול אפשרות בכפוף לחוקים ומגבלות שקיימים על המשרד.

מרק בסין: יש כאן איזושהי יוזמה של היזם שמוכן לבוא לקראת.

מרק בסין: יש איזושהי נכונות.

מרק בסין: פה בסעיף הזה לצורך פרוטוקול, זה לא אשמה של המשרד, זה חוזה בין היזם לבין הדיירים.

מרק בסין: מה שאמר חביב זה אכן כתוב כאן, בכפוף לתנאים של עמידר אבל מצוין במפורש גם תאריכים של החוזה.

מרק בסין: וזה חשוב.

מרק בסין: חוזית כתוב ככה: תקופה תהיה החל מ-1.6.06, ועד ליום 31.3.2011 ובכל מקרה לא תהיה תקופת השהייה מעבר למועד סיום ההתקשרות עם עמידר.

מרק בסין: הדיירים לא יודעים מה תקופת ההתקשרות עם עמידר.

מרק בסין: או אולי יש פה תרגיל משפטי של היזם שחתם אבל הוא ציין תאריכים, ואדם מן השורה, מן הרחוב, יודע לקרוא את המספרים.

מרק בסין: לא כל אחד יודע לפרש את כוונת המשפטן שכתב פה את הדברים.

מרק בסין: הם נכתבו על ידי עורכי דין שהם חתמו.

מרק בסין: הוא רואה תאריכים ממתי עד מתי.

מרק בסין: ועוד התייחסות אחת.

מרק בסין: אני ציינתי גם בדבריי ואני מכיר את זה.

מרק בסין: הדירות האלה לא נבנו כמקבץ.

מרק בסין: זה נכון אבל 10 שנים הם מושכרים כמקבץ.

מרק בסין: מה קרה עכשיו?

מרק בסין: מה קרה פתאום היום?

חביב קצב: יש אלטרנטיבה.

מרק בסין: בעניין האלטרנטיבה.

מרק בסין: יש עוד מקבצים שלא עומדים בסטנדרטים ולמרות זה יש הארכת תקופה.

מרק בסין: יש אלטרנטיבה זה נכון.

מרק בסין: אנחנו מבקשים לבדוק אפשרות.

מרק בסין: הרי אם אתם תעבירו ואם התושבים יסכימו זה לשיקולם לעבור לגדרה, אתם תפסידו 97 יחידות.

מרק בסין: יש לכם מחסור ביחידות.

מרק בסין: את ה-97 שאתם שומרים עבור תושבי בני עי"ש אתם יכולים לאכלס מאשדוד, רחובות, שרעבים לזה.

מרק בסין: כלומר יש הפסד פה.

מרק בסין: יהיה לכם מחסור בדירות.

חביב קצב: אנחנו הולכים על הפסד.

חביב קצב: המקום לא מתאים.

מרק בסין: לא התאים גם 10 שנים.

מרק בסין: ואף אחד לא מתלונן על המקום.

מרק בסין: בוא תחתים את התושבים שמודעים שלא מתאים כמקבץ והם מסכימים למרות זה.

מרק בסין: חברים לסיום מבחינתי אני מבקש לשקול באמת, אם בעיה כלכלית אני לא שמעתי את זה ממך שאין תקציב למשרד להמשיך להחזיק את זה.

מרק בסין: תגידו את זה.

מרק בסין: תעזרו לנו לעזור לכם.

מרק בסין: אולי נפנה למשרד האוצר.

מרק בסין: תראה מחר מגיע לראיין אותי ערוץ 9 על הסוגיה הזאת.

מרק בסין: מה אני הולך להגיד?

מרק בסין: שמשרד הקליטה בצורה עקרונית כמו שהתבטאת לא מתכוון להמשיך.

מרק בסין: לא נראה טוב.

מרק בסין: בואו תשקלו.

מרק בסין: תנסו לבדוק את האלטרנטיבה.

סופה לנדבר: לסיכום הדברים.

סופה לנדבר: אני אבקש, אני לא יכולה לדרוש.

סופה לנדבר: אתה יודע שכאשר אנחנו שנינו מדברים אתה מבין אותי ואני מבינה אותך.

סופה לנדבר: אני מבקשת אותך תתנו לנו עוד שבועיים.

סופה לנדבר: תנסו לשבת עם הבעלים ולהגיע למשהו.

סופה לנדבר: תנסו חביב.

סופה לנדבר: אני אסביר עוד פעם בשפה הכי עדינה.

סופה לנדבר: המקום 10 שנים היה מתאים.

סופה לנדבר: משהו מפריע לי.

סופה לנדבר: ובגלל זה אני מבקשת ממך תיקח עוד שבועיים, תשב עם הבעלים.

סופה לנדבר: אולי תגיעו למשהו.

חביב קצב: אנחנו חברים.

חביב קצב: בסדר.

חביב קצב: אנחנו חברים.

חביב קצב: שלא תביני שיש בינינו חילוקי דעות.

חביב קצב: חס וחלילה.

חביב קצב: אני בשבוע שעבר ישבתי עם העולים שמה.

חביב קצב: זה תחילת העבודה.

חביב קצב: אנחנו מכירים, מצפים.

חביב קצב: זה בסדר.

חביב קצב: זה לגיטימי.

חביב קצב: אבל שיבינו שזו התמונה, זה המצב.

סופה לנדבר: עכשיו אם הם יישארו בשכירות ויעשו התקשרות ישירות מול בעלים את השכירות המוגדלת אתה ממשיך?

חביב קצב: בוודאי.

סופה לנדבר: כמה הם מקבלים?

חביב קצב: זוג יקבל 1000 שקל.

חביב קצב: בלי התוספת.

שלמה שוקרון: אם משרד הקליטה לא ישכיר את הדירות בתור גוף אני לא יוכל להשכיר להם משהו.

שלמה שוקרון: אני פשוט לא אוכל טכנית כי אני מחויב כלפי הבנקים.

שלמה שוקרון: הבנקים מצפים לקבל תזרים.

שלמה שוקרון: הם נותנים הלוואה בגלל משרד הקליטה.

שלמה שוקרון: לא בגלל משהו אחר.

שלמה שוקרון: אם בכל זאת אני רוצה לשבת עם חביב שוב ואם הוא רוצה אני מוכן.

שלמה שוקרון: הוא יבוא לקראת ואני אבוא לקראת.

יעקב מרגי: אתה שומע שיש גם ביקוש גם תור, גם תור בסביבה.

יעקב מרגי: שגם גדרה יכולה להתאכלס וגם המקבץ הזה בבני עי"ש יכול להתאכלס.

יעקב מרגי: הרוב בגלל הרגישות של האוכלוסייה המבוגרת.

יעקב מרגי: אני פונה באמת לבוא ולשקול.

יעקב מרגי: להודות לכולם על המאמצים.

סופה לנדבר: היא פונה אליך שתנסה לחשוב רק דבר אחד שאנחנו הורים.

סופה לנדבר: האם היית עושה את זה להוריך.

סופה לנדבר: אנחנו כבר בדרך לשמה.

סופה לנדבר: אני אומרת שאני פשוט נותנת לך שבועיים ואני מבקשת בכל לשון של בקשה, תנסו.

סופה לנדבר: תגיעו הגעתם.

סופה לנדבר: אבל רצוי שתגיעו.

חביב קצב: אני אתן לך תשובה.

חביב קצב: לפני שבועיים, אני אתן תשובה תוך כמה ימים.